༄༅།།དཔལ་ལྡན་ཤེས་རིག་བཀའ་བློན་འབུམ་རམས་པ་པདྨ་དབྱངས་ཅན་མཆོག་དང་ཤེས་རིག་དྲུང་ཆེ་ཀརྨ་སེང་གེ་ལགས་རྣམ་གཉིས་ཕྱི་ལོ་༢༠༡༨ཟླ་༡༡ཚེས་༡ནས་༣བར་ཨོ་ཌི་ཤ་ཕུན་ཚོགས་གླིང་གཞིས་ཆགས་སུ་རྟེན་གཞི་བྱས་པའི་སཾ་བྷོ་ཊ་སློབ་གྲྭ་ཁག་ལ་གཟིགས་སྐོར་རྟོག་ཞིབ་གནང་ཡོད།དེ་ཡང་བཀའ་བློན་མཆོག་དང་དྲུང་ཆེ་རྣམ་གཉིས་ཕྱི་ཚེས་༡ཉིན་བུབ་ནེཤ་ཝར་གནམ་ཐང་དུ་ཕེབས་འབྱོར་སྐབས་ས་གནས་འགོ་འཛིན་དང་།མཉམ་དྲུང་།ས་གནས་བོད་མིའི་སུད་ཚོང་འཐུས་མི་བཅས་ནས་ཕེབས་བསུ་སྣེ་ལེན་ཞུས།དེ་ནས་སྣུམ་འཁོར་བརྒྱུད་ཨོ་ཌི་ཤ་གཞིས་ཆགས་སུ་ཕེབས་ཐོན་གྱིས་དེར་འབྱོར་མཚམས་ས་འཐུས་ཚོགས་གཞོན་དང་།རང་བདེན་ཚོགས་ཆུང་ཚོགས་གཙོ།སློབ་གྲྭའི་སློབ་སྤྱི་དང་དགེ་ཆེ།དགོན་སྡེ་ཁག་གི་སྐུ་ཚབ།ས་གནས་གཞོན་ནུ་དང་བེུད་ཚོགས་གཙོ།གཞིས་གྲོང་ཁག་གི་སྐུ་ཚབ་བཅས་ནས་ཕེབས་བསུ་གཟབ་རྒྱས་ཞུས།ཚེས་༢ཞོགས་པ་སཾབྷོ་ཊ་གཞི་རིམ་གོང་མའི་སློབ་གྲྭར་འཚམས་གཟིགས་དང་སྦྲགས་བཀའ་བློན་མཆོག་ནས་སློབ་ཕྲུག་རྣམས་ལ་གསུང་བཤད་དང་ལམ་སྟོན་གནང་དོན།